Full forvirring rundt bitcoin-rally

Prisen på bitcoins har mer enn doblet seg på kort tid. Men ingen er egentlig i stand til å forklare hvorfor.

OPPTUR: Bitcoin-kursen stiger i rakettfart. Økt kommersiell interesse er én av forklaringsmodellene. Her fra en bar i Sydney. Vis mer byoutline David Gray

Publisert: Oppdatert: 26. januar 2016 11:50 , Publisert: 5. november 2015 06:35

Bitcoin-verdien har skutt i været den siste måneden. På den slovenske bitcoin-børsen Bitstamp, en av de største handelsplassene målt etter handelsvolum, er kursen mer enn doblet til over 485 dollar siden inngangen til oktober.

Dette er det høyeste nivået siden høsten i fjor og tyder på at interessen for alvor er i ferd med å ta seg opp etter et svakt 2014, som var tungt preget av kollapsen til den daværende markedslederen Mt. Gox.

Men noen entydig årsak til oppgangen er vanskelig å spore.

Les også Norge skattemyndigheter ville skattlegge. Nå «fredes» internettvalutaen av EU

– Nye rekorder nesten hver dag



Det surrer en rekke forklaringsmodeller i markedet. Mange viser til mer imøtekommende regulering, økt oppmerksomhet og høyere interesse fra kommersielle aktører.

– Når prisene starter å stige, begynner folk å komme på banen. Vi setter nye rekorder nesten hver dag når det kommer til omsetningsvolum og antall transaksjoner, sier administrerende direktør Brendan O'Connor i bitcoin-tradingselskapet Genesis Global til CNBC.

Les også Kommentar: Bitcoin er mer enn en spekulativ valuta

Andre viser til at enkelte større aktører, med ulik grad av renhet på melet i posten, arbeider for å drive opp kursen.

Financial Times-bloggen Alphaville knytter oppgangen til den svindeldømte russeren Sergei Mavrodi, som tidligere har hatt sin egen virtuelle valuta (Mavros).



Mavrodi driver nettstedet MMM, beskrevet som et kinesisk finansielt sosialt medium. På nettsiden beskriver han hvordan investorer kan kjøpe bitcoins gjennom forskjellige handelskontoer.

– Løse på avtrekkeren



Kina ser uansett ut til å spille en rolle i oppgangen.



– Vi har ikke sett slike volumer komme ut fra Kina siden 2013, sier nevnte O'Connor til Business Insider.

En tredje forklaringsmodell er relatert til de kinesiske myndighetenes strengere kapitalkontroll. Zero Hedge skriver at bitcoins nå er den foretrukne «go-to»-aktivaklassen for kinesere som ønsker å flytte penger fra A til B.

Dette avvises igjen av sjefen for børsen BTCC, Bobby Lee, som i et intervju med Wall Street Journals Money Beat hevder at det er andre, mer praktiske måter kinesiske investorer kan unngå kapitalkontrollen på. Landet har et relativt stort, svart valutamarked.

Lee viser imidlertid til at det er vanskeligere å kjøpe bitcoins i Kina enn i utlandet, og at dette har medført arbitrasjemuligheter i vekslingsforholdet mellom yuan, bitcoins og dollar.

I tillegg viser han til økt omtale i kjempelandet.

– Folk i Kina er alltid løse på avtrekkeren, sier han.

Volatil valuta



Bitcoins er en virtuell valuta som oppsto på tampen av det forrige tiåret, og er basert på avansert kryptografi. Valutaen «utvinnes» i et begrenset tempo, hvilket skal hindre ukontrollert inflasjon.

Bruken loggføres i en distribuert base, som skal hindre at én bitcoin brukes flere ganger. Systemet gir rom for anonymt eierskap og anonyme transaksjoner, hvilket har bidratt til valutaens popularitet.

I motsetning til tradisjonell valuta er det ingen ansvarlig utsteder og ingen regulerende myndighet. Dette gjør systemet mer sårbart, hvilket blant annet illustreres ved den nevnte kollapsen i Mt. Gox. Denne ble i begynnelsen av 2014 rammet av hackere, som stjal verdier for rundt 450 millioner dollar.

Les også Bitcoin-sjef pågrepet i Japan

Bitcoins er også relativt illikvid i forhold til de større tradisjonelle valutaene, og som en konsekvens notorisk volatil.

Les også Egen bitcoin-indeks i New York

Les også Går storfiskene for bitcoins?

Les også Facebook-tvillingene ett skritt nærmere bitcoin-børs

Her kan du lese mer om Bitcoin